**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2020-12-18 Nr. TAR-117

Posėdžio data 2020-12-15. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Jurijus Šeršniovas, Arvydas Cesiulis, Alina Velykienė. Nedalyvauja Vaida Raugelė.

Savivaldybės administracijos darbuotojai: Socialinio būsto skyriaus vedėja L. Murauskienė, Socialinės paramos skyriaus vedėja A. Liesytė, Jaunimo reikalų koordinatorė A. Valadkienė, R. Aplinkos kokybės skyriaus vedėja R. Jievaitienė, Finansų skyriaus vedėja K Petraitienė, Sveikatos apsaugos skyriaus vedėja R. Perminienė.

Dėl darbotvarkės:

K. Bagdonas siūlo 4 klausimą (Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo) svarstyti pirmu, o 9 klausimo (Klaipėdos miesto savivaldybės 2021–2023 m. strateginio veiklos plano programų projektų pateikimas), Savivaldybės administracijos prašymu, nesvarstyti ir perkelti į kitą komiteto posėdį.

DARBOTVARKĖ:

1. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

2. Dėl Klaipėdos miesto savivaldybės socialinių paslaugų 2021 metų plano patvirtinimo. Pranešėja A. Liesytė.

3. Žodinė informacija apie COVID-19 situaciją Klaipėdos mieste. Pranešėja R. Perminienė.

4. Dėl Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimo. Pranešėja R. Perminienė.

5. Dėl socialinio būsto nuomos sąlygų pakeitimo. Pranešėja L. Murauskienė.

6. Dėl Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo. Pranešėja R. Jievaitienė.

7. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja K. Petraitienė.

8. Raštas „Dėl atstovo į socialinių projektų vertinimo komisiją“. Pranešėjas K. Bagdonas.

Patvirtinta už-4.

1. SVARSTYTA. Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimas.

Pranešėja – A. Valadkienė. Sako, kad sprendimo projekto tikslas – pakeisti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo (toliau – Aprašas), patvirtintą Klaipėdos miesto savivaldybės tarybos 2020 m. sausio 30 d. sprendimu Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“, atitinkamus punktus, siekiant padidinti Jaunimo iniciatyvų ir programų projektų administracinio vertinimo efektyvumą.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

2. SVARSTYTA. Klaipėdos miesto savivaldybės socialinių paslaugų 2021 metų plano patvirtinimas.

Pranešėja – A. Liesytė. Informuoja, kad sprendimo projekto tikslas **-** patvirtinti Klaipėdos miesto savivaldybės 2021 m. socialinių paslaugų planą. Socialinių paslaugų plano objektas yra socialinės paslaugos, kurias savivaldybė planuoja, organizuoja, savo teritorijos gyventojams ir kurių teikimą finansuoja iš savo biudžeto ar iš Lietuvos Respublikos valstybės biudžeto specialių tikslinių dotacijų savivaldybių biudžetams. Pristato trumpai informaciją apie socialinių paslaugų planą.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

3. SVARSTYTA. Žodinė informacija apie COVID-19 situaciją Klaipėdos mieste.

Pranešėja – R. Perminienė. Teigia, kad COVID-19 sergamumo rodiklis Klaipėdos mieste mažėja. Informuoja trumpai apie esamą situaciją mieste.

NUTARTA. Informacija išklausyta.

4. SVARSTYTA. Dėl Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimo.

Pranešėja – R. Perminienė. Pažymi, kad norima patikslinti Klaipėdos miesto savivaldybės tarybos 2020 m. liepos 30 d. sprendimą Nr. T2- 179 „ Dėl pritarimo projekto “Paslaugų vaikams su negalia ir jų šeimoms plėtra Klaipėdos regione“ paraiškos teikimui ir jo įgyvendinimui“. Sako, kad pritarus sprendimo projektui pateikta Paraiška atitiks Aprašo 1 priede nustatytų bendrųjų reikalavimų projektams reikalavimus ir gali tikėtis gauti finansavimą.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

4. SVARSTYTA. Socialinio būsto nuomos sąlygų pakeitimas.

Pranešėja – L. Murauskienė. Siūlo patenkinti savivaldybės socialinių būstų Laukininkų g. 29-(duomenys neskelbtini), Poilsio g. 20- (duomenys neskelbtini), Klaipėdoje, nuomininkių S. M. ir L. S. prašymus pakeisti nuomos sąlygas. Pagal 2019 metų Metinės gyventojo (šeimos) deklaracijų duomenis nuomininkių deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 3 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis jos yra praradusios.

1. Cesiulis siūlo pritarti projektui.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

6. SVARSTYTA. Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimas.

Pranešėja – R. Jievaitienė. Teigia, kad sprendimo projekto tikslas – pakeisti Klaipėdos miesto savivaldybės tarybos 2010 m. lapkričio 25 d. sprendimu Nr. T2-330 patvirtintus Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus (toliau - Nuostatai), kurie reglamentuoja vietinės rinkliavos mokėtojų registro sudarymą, vietinės rinkliavos apskaičiavimą, administravimą. Siūlo pakeisti metinės vietinės rinkliavos už komunalinių atliekų surinkamą iš atliekų turėtojų ir atliekų tvarkymą (toliau – vietinė rinkliava) dydžius ir Nuostatus papildyti sąrašu atvejų, kada vietinės rinkliavos mokėtojo prievolė mokėti vietinę rinkliavą pripažįstama pasibaigusia, taip pat sąvoka „skola“ keičiama į sąvoką „nepriemoka“.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

7. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimas.

Pranešėja – K. Petraitienė. Siūlo keisti Klaipėdos miesto savivaldybės tarybos 2020 m. vasario 27 d. sprendimą Nr. T2-27 „Dėl Klaipėdos miesto savivaldybės 2020 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, taip pat patikslinti biudžeto pajamas ir asignavimus iš ES finansinės paramos ir bendrojo finansavimo lėšų bei keisti asignavimus, nekeičiant bendros asignavimų apimties, pagal ekonominę klasifikaciją, atsižvelgiant į Savivaldybės administracijos pateiktas paraiškas.

NUTARTA. Pritarti pateiktam sprendimo projektui.

BALSUOTA: už – 4 (Kazys Bagdonas, Jurijus Šeršniovas, Artūras Razbadauskas, Arvydas Cesiulis), prieš – 0, susilaiko – 0.

A. Velykienė balsavime nedalyvavo.

8. SVARSTYTA. Raštas „Dėl atstovo į Socialinių projektų vertinimo komisiją“.

Pranešėjas – K. Bagdonas. Primena, kad gautas raštas dėl atstovo į Socialinių projektų vertinimo komisiją. Teigia, kad komisijos darbe šiuo metu dalyvauja Sveikatos ir socialinių reikalų komiteto nariai K. Bagdonas, A. Cesiulis, L. Girskienė. Prašoma vietoje L. Girskienės į komisiją deleguoti kitą komiteto narį.

A. Cesiulis siūlo, kadangi komiteto sudėtis šiuo metu yra nepilna (komitete yra 6 nariai, o turi būti 7), deleguoti atstovą, kai komitetas turės dar vieną komiteto narį. Siūlo klausimą atidėti.

K. Bagdonas pritaria A. Cesiulio siūlymui.

NUTARTA. Svarstyti klausimą kitame komiteto posėdyje, kai komitetas bus pilnos sudėties. (pritarta bendru sutarimu (Kazys Bagdonas, Jurijus Šeršniovas, Artūras Razbadauskas, Arvydas Cesiulis)).

Posėdis baigėsi 13.50 val.

Posėdžio pirmininkas Kazys Bagdonas

Posėdžio sekretorė Lietutė Demidova